Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000004
En la periferioj de San-Paŭlo, enmigrantaj infanoj restas sen aliro al lernejo dum la pandemio
#000005
En duĉambra domo de Guaianases, en la periferio de San-Paŭlo, loĝas la niĝerianino Amaka Anele, 6-jaraĝa, kun du gefratoj kaj la gepatroj. Ŝi estas lernanto en la unua jaro de la baza lernejo en la plej granda urbo de Brazilo, kaj pro la pandemio de la nova kronviruso, ŝi forestas de la lernejo de ĉirkaŭ naŭ monatoj. “Estas malbone resti nur tie ĉi”, diras la knabino, parolante pri sia domo.
#000008
Sen poŝtelefono aŭ komputilo por akompani la retajn aktivecojn de la lernejo, Amaka pasigas la tagojn ludante kun la gefratoj kaj sen ajna kontakto kun la lernejo en kiu ŝi estis lernanta de tri jaroj en sia kvartalo. “Tie mi havas miajn kolegojn. Kie ili estas?”, demandas ŝi.
#000009
Laŭ la gepatroj, ekde la 16-a de marto, kiam la kursoj de publikaj kaj privataj lernejoj de San-Paŭlo estis nuligitaj per dekreto de la ŝtata registaro pro la pandemio, la knabino ne plu iras al la lernejo. Krom la nuligo de kursoj, tio ankaŭ lasis ŝin sen la manĝo kiun ŝi ricevis senpage en la lernejo.
#000010
En la sama kvartalo en kiu loĝas Amaka, rakontoj de aliaj gepatroj naskiĝintaj en aliaj landoj rimarkigas pri la manko de publika povo fronte al enmigrintoj meze de la pandemio.
#000011
Zuri Bintu, sepjaraĝa lernanto en la dua jaro de la baza lernejo de la municipa reto, ankaŭ loĝanta en la regiono, restis sen kursoj kaj sen aliro al materialoj, ĉar en ŝia domo ne haveblas komputiloj kaj la du poŝtelefonoj apartenas al ŝiaj angolaj gepatroj, kiuj bezonas ilin por labori kaj paroli kun ilia familio en la devenlando. “Ne ekzistas instruisto nek kurso kun miaj kolegoj”, diras ŝi.
#000012
Ekde la komenco de la pandemio, la situacio de la kursoj en la periferioj estis problemo pro la manko de infrastrukturo kaj pro la problemoj akiri aliron al Interreto.
#000013
Intertempe, ankoraŭ mankas prognozo pri la funkciado de edukado en 2021. En novembro, la kursoj revenis en la ŝtata reto en fakultativa formo, sed, pro la nova kresko de kronvirusaj kazoj, malmultaj lernantoj iris tien. La registaro de la ŝtato San-Paŭlo anoncis ke la reveno okazos en la unua semajno de februaro, sed ekzistas duboj pri la eblo de surloka reveno.
#000014
En la orienta zono de San-Paŭlo, inter la enmigrintoj, 59% de la studentoj estas bolivianoj, 10% haitianoj, 8% angolanoj kaj 5% venezuelanoj, laŭ la Ŝtata Sekretario pri Edukado. En la kazo de Guaianases, kvartalo kun plimulto de nigraj enmigrintoj, la situacio prezentas aliajn pliakrigaĵojn kaj estas daŭre zorgiga.
#000015
Patro de tri knabinoj, unu 14-jaraĝa, alia 2-jaraĝa kaj alia 10-monataĝa, Ronal troviĝas en trudizoliĝo ekde marto, elirante la domon nur por labori, kaj rakontas pri tio, ke en la komenco li estis timigita pro la pandemio.
#000018
Krom la timo pri la sano de siaj ĉirkaŭuloj, li rakontas pri tio, ke li timas la situacion de Haitio [eo], kie ankoraŭ loĝas parto de lia familio, kiel la patrino kaj la gefratoj. Oficiale, 236 personoj mortis en tiu lando de Centra Ameriko, dum nur en la urbo San-Paŭlo, estas ĉirkaŭ 16 miloj en 2020.
#000019
Alia defio estas la rutino de la filinoj. La knabinoj ne sukcesas plenumi la studojn hejme, pro la haveblo de nur unu komputilo, uzata de la patro, kaj pro la kvalito de Interreto, kaj ili estas malĝojaj pro tio ke ili ne iras al la lernejoj nek al la preĝejo.
#000020
Malgraŭ tio, li rakontas ke la vivo ne ĉesis por tiuj, kiuj venis de Haitio kaj vivas kiel enmigrintoj. “Mi parolis kun kelkaj haitianoj kiuj estas laborantaj. Multaj el ni, haitianoj, estas masonistoj, helpantoj en la konstruado de domoj kaj en la civila konstruado”, komentas li, memorigante pri la aktiveco kiu estis taksata esenca servo kaj kiu ne ĉesis.
#000021
En la periferioj, eĉ kiam la limigo de ekonomiaj aktivecoj estis pli granda pro la kresko de kazoj, granda parto de la loĝantaro restis en la stratoj por konservi ian enspezon. Tio estas la kazo de granda parto de la loĝantoj de la kvartalo Ronal. La elekto loĝi en Guaianases, kiu posedas 54,6% de la nigrula loĝantaro, ankaŭ multe rilatis al la vivokostoj.
#000022
La kvartalo estas eta portreto de San-Paŭlo. Nuntempe, la municipo gastigas ĉirkaŭ 6 000 eksterlandajn studentojn, el kiuj la plejparto estas boliviaj kaj haitiaj enmigrintoj. La nombroj tendencas esti pli grandaj, ĉar ekzistas loĝantoj kiuj ne estas registritaj.
#000023
De Haitio, la enmigrintoj venis en la kvartalon post la tertremo kiu detruis la landon kaj postlasis inter 220 mil kaj 300 mil mortintojn kaj pli ol 300 mil vunditojn en januaro 2010.
#000025
Koncerne venezuelanojn, ili transiras la limojn de ambaŭ landoj, forlasante Santa Elena de Uiarén por eniri brazilan teritorion en Pacaraima, urbo en la nordo de Roraima. Kun kelkaj vestaĵoj, dokumentoj kaj malmultaj personaj posedaĵoj, ili fuĝis de la politika krizo okazinta post la morto de Hugo Chávez, en marto 2013.
#000026
Ĉi tiu nova kontingento de loĝantoj evitis malfacilaĵojn kaj sukcesis vivteni sin per apogo kaj ankaŭ per neformala laboro. Tamen la situacio malboniĝis ekde la komenco de la sankrizo, kiam la ekonomio estis trafita kaj la loĝantoj de la periferioj sentis la kreskon de senlaboreco. La sola subteno estis la helpo pro krizsituacio, sumo pagita de la brazila registaro, por ke memstaraj kaj senlaboraj homoj vivtenu sin dum la pandemio, kiu valoras malpli ol la minimuma salajro.
#000027
“La fakto ke ili estas malpli integritaj en la socio kreas malfacilaĵojn kompreni la eventojn. Ekzemple, kompreni la monhelpon de 600 R$, ekde la burokratio kun la dokumentoj”, diras Sidarta Borges Martins, 44-jaraĝa, financa direktoro de Adus, Instituto pri Reintegriĝo de Rifuĝintoj, kiu ofertas al rifuĝintoj lecionojn pri la portugala, integriĝon en la labormerkato kaj juran gvidadon.
#000028
Por li, ankaŭ cifereca inkludo ne atingis ĉi tiun parton de la loĝantaro, kio ekskludis infanojn kaj adoleskantojn de distancaj aktivaĵoj. “Multaj enmigrintoj havas poŝtelefonojn, sed ili ne estas de la plej juna generacio. Aliaj neniam havis komputilon, precipe tiuj, kiuj venis el Afriko”, li aldonas. “La fakto ke tiuj infanoj forlasis la lernejon havos influon dum la resto de iliaj vivoj”, li diras.
#000029
Leĝo 13.684 de junio 2018 temas pri kriza monhelpo por enmigrintoj kiuj venis al Brazilo pro humanitara krizo. Ĝi garantias, interalie, la netuŝeblecon de la rajto je vivo, libereco, egaleco, sekureco kaj posedaĵo, same kiel civilajn, sociajn, kulturajn kaj ekonomiajn rajtojn kaj liberecojn por enmigrintoj en la lando.
#000030
En la regiono Itaquera kaj Guaianases, kie Reinaldo Andrade, 45-jaraĝa, instruas en du lernejoj, la malfacilaĵoj de lernantoj pro distanca lernado videblas en la ĉiutaga vivo ekde marto. De monatoj la instruisto ne kontaktas enmigrintajn studentojn pro manko de infrastrukturo. La plej multaj studentoj, li diras, loĝas en areoj kiujn ili okupis, kie Interreto ne haveblas.
#000031
“La malfacilaĵoj de ili [enmigrintoj] similas al la malfacilaĵoj de nigraj studentoj”, diras la profesoro. “Ĉi tio estas fakto, kiu igas ke tiuj ĉi studentoj havas neniun kontakton kun ni aŭ kun tiuj agadoj kiujn ni faras en la pandemio”.
#000033
Demandita pri la nombro de aliroj sur la instruaj platformoj, kaj kiaj materialoj estis disponeblaj por enmigrintaj infanoj por sekvi la lecionojn, la urba sekretario pri edukado (SME) respondis ke ĝi tradukis parton de la pedagogiaj kajeroj al tri lingvoj: la angla, la hispana kaj la franca, kun la celo servi studentojn de la urba lerneja sistemo kaj iliajn familiojn.
#000034
Laŭ la urbodomo, la iniciato celas studentojn kiuj alfabetiĝas portugale. Entute ĉirkaŭ 150 instruistoj mobiliziĝis kaj volontule faris la tradukojn. La kajeroj ankaŭ haveblas ĉe la SME-retejo, por ke la aktivaĵoj povu esti faritaj hejme, igante la materialon alirebla dum la periodo de trudizoliĝo.
#000035
Ĉi tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio laŭ la perspektivo de nia tutmonda komunumo de kontribuantoj. % context_listing_link%
#000036
Civitanaj komunikilojEdukadoEn- kaj elmigradoEtno kaj rasoJunulojRifuĝintojCOVID-19
#000037
Plej novaj artikoloj pri Latinameriko
#000038
Ĉu Messi parolas la hispanan aŭ la argentinan?
#000040
Regetono, la latinamerika ambasadoro en la mondo
#000041
Kiel kurdlingvaj dividoj malhelpas aliron al informoj
#000042
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000049
Speciala danko al niaj multaj subtenantoj
#000050